Հակոբ Տարագճյան

Հակոբ Տարագճյան (1958-1981), ՀԱՀԳԲ անդամ։


== Կենսագրություն ==
Հակոբ Խորենի Տարագճյանը ծնվել է 1958 թվականին Լիբանանի Բեյրութ քաղաքում։ Հայրը՝ Խորեն Տարագճյանը, ով Լիբանան էր տեղափոխվել 1950-ականների կեսերին, ոսկերիչ էր և աշխատում էր գոհարեղենի մշակման մի գործարանում։ Նրանց գերդաստանը մեծ էր, ազգականների մեջ շատ էին ցեղասպանությունը վերապրած ավագները։ Ընտանիքում չորս երեխա էին՝ Հակոբը, կրտսեր եղբայր Վիգենը և երկու քույրերը՝ Լիզան և Սրբուհին։ Սովորել է Հայկական բարեգործական ընդհանուր միության "Դեմիրճյան" վարժարանում։Նախակրթարանից հետո ավարտել է Հայկական բարեգործական ընդհանուր միություն "Հովակիմյան-Մանուկյան" վարժարանը։
Մահացել է 1981-ի մարտի 17-ին, արյան լեյկեմիայից։Հիվանդությունը նրան մոտ մեկ տարի անկողնուն գամեց։


== ՀԱՀԳԲ-ին անդամակցումը ==
ՀԱՀԳԲ-ին անդամակցել է 16-17 տարեկանից, եղել է կազմակերպության նախնական ուժական կազմի մեջ։ Մուջահեդի հետ ծանոթանալուց հետո(ում հետ հանդիպումը կազմակերպել էր հենց Հակոբի հայրը՝ Խորենը), վերջինս կազմակերպում է Հակոբի և նրա մի քանի ընկերների մարզումները պաղեստինցիների մի ճամբարում։Պաղեստինցիների մոտ մարզվելու ընթացքում սերտ կապեր էր հաստատել "Բաադեր Մայնհոֆի" և ճապոնական "Կարմիր բանակի" մարտիկների հետ, որոնք հետագայում նրան շատ օգտակար եղան արտասահմանում գործողություններ կազմակերպելիս։

ՀԱՀԳԲ-ի ամենաառաջին գործողությունը իրականացվել է 1975 թվականի հունվարի 20-ին։ Որպես թիրախ էր ընտրվել Եկեղեցիների համաշխարհային խորհրդի Բեյրութի գրասենյակը, որի հովանու ներքո գործում էր ԱՆՉԱ-ն՝ Անհայրենիք հայերի ամերիկյան ազգային կոմիտեն։ ԱՆՉԱ-ն բազմաթիվ կենտրոններով ամեն կերպ հայությանը հրապուրում էր դեպի Արևմուտք, մասնավորապես՝ Միացյալ Նահանգներ,որով նպաստում էր Միջին Արևելքի երկրներից դեպի Արևմուտք հայության գաղթը՝ դատարկելով պատմական Հայաստանին սահմանամերձ շրջանների հայությունը։ Կատարված գործողության պատասխանատվությունը ստանձնում է «Գերի Գուրգեն Յանիկյան Խմբակ» անունը կրող կազմակերպությունը(սկզբնական շրջանում ՀԱՀԳԲ-ը այս անվամբ էր հանդես գալիս)։

Իրականացրել է կազմակերպության առաջին գործողություններից մեկը, այն է՝ 1976-ի փետրվարի 16-ին Բեյրութում Թուրքիայի դեսպանատան առաջին քարտուղարի՝ Օքթար Ջերեթի սպանությունը։ 
1976-1978 թվականներին իրականացրել է 20-ից ավելի գործողություն հենց Թուրքիայում, որոնց մասին, սակայն, շատ մանրամասներ հայտնի չեն։
ՀԱՀԳԲ-ի գործունեության սկզբնական շրջանում լուրեր էին տարածվում, թե դա հայկական կազմակերպություն չէ, թե դրա կազմում հայեր չկան, ուստի նման թյուրիմացությունները վերացնելու համար Հակոբը և Հարությունը որոշեցին հանդես գալ մամլո ասուլիսներով, որը, սակայն, պետք է կազմակերպվեր այնպես, որ նրանցից ոչ ոք չբացահայտվեր։ Այդ գործում նրանց օգնել է Լիբանանի խորհրդարանի պատգամավոր Զահեր Էլ-Խաթիբը, ով ղեկավարում էր "Աշխատավորների Լիգա" կազմակերպությունը և իր գրասենյակները տրամադրում էր ԱՍԱԼԱ-ի մամլո ասուլիսների համար։ Հակոբը մեծ դեր է ունեցել "Հայաստան" ամսաթերթի ստեղծման և կազմակերպությանը ռադիոժամ հատկացնելու գործում։ Երբ 1980-ի սկզբին նրա մոտ ախտորոշվեց արյան քաղցկեղ, փոխադրվեց Բեյրութի Ամերիկյան հիվանդանոց, որտեղ էլ պառկեց մինչև իր ցավալի մահը՝ 1981-ի մարտի 17-ը։ Հակոբը հիվանդանոցում էլ ինչով հնարավոր էր օգտակար եղավ ՀԱՀԳԲ-ին։ Ամեն օր ժամերով զրույցներ էր վարում Բանակի նորակոչիկնեի հետ, նրանց փոխանցում հեղափոխականի իր փորձը։ Հակոբը Տարագճյանը դարձավ ԱՍԱԼԱ-ի առաջին նահատակը, իսկ նրա հուղարկավորությունը՝ ԱՍԱԼԱ-ի կազմակերպած առաջին հուղարկավորությունը․․․


== Աղբյուրներ ==
Կարո Վարդանյան «Պայթյուններ Թուրքիայում և... ոչ միայն։ ASALA-ն` ներսից», 2-րդ հրտ., Երևան, 2018, 296 էջ։
https://www.youtube.com/watch?v=Xp8IVJ9sIh0&t=2215s


== Տես նաև ==
ՀԱՀԳԲ, Հակոբ Հակոբյան (ՀԱՀԳԲ հիմնադիր)


== Ծանոթագրություններ ==